4.2⭐️
ร้านนี้เป็นร้านแนะนำของทางเกสต์เฮาส์ที่ไปพักนะครับ
โดยแนะนำประมาณ 2-3 ร้าน ข้อมูลที่ได้มาคือ
"เป็นร้านอันดับหนึ่งและเก่าแก่ที่อยู่คู่แม่ฮ่องสอน แต่อาหารก็จะมีประยุกต์บ้างไม่ถึงกับออริจินัลซะทีเดียว"
.
หน้าร้านมีป้ายครบรอบ 25ปี(2555) ปีนี้ 2560 แสดงว่าก็ขายมา 30ปีแล้วนะ...จ๊ะ
.
ร้านเป็นบ้านไม้สองชั้น พื้นก็เป็นไม้ ข้างในกว้างขวาง มีของเก่าเมืองเหนือ ประดับประดาด้วยไฟสีเหลืองอุ่น ดูคลาสสิก มีความหรูหราอยู่ในที รู้สึกถึงความเป็นร้านเก่าแก่ ได้บรรยากาศดี 
.
รัานมีดนตรีแบบโฟล์คซอง คลอไปกับคาราโอเกะ
แบบคาเฟ่สมัยก่อนด้วยนะ 
.
ขอเมนูมาดู น่ากินทุกอย่างเลยครับ แหม่แต่กินกัน 2คน
...ชิมกันเลยดีกว่าครับ
.
หมูนอกคอก 150.- ก็คือหมูทอดกระเทียมนั่นเอง หมูชิ้นพอดีมีมันแทรก กินคู่กับผักแนม และทีเด็ดคือน้ำจิ้ม จะคล้ายๆน้ำจิ้มแจ่ว+น้ำจิ้มหมูกระทะ แล้วก็มีกระเทียมดองด้วย จานนี้พื้นๆแต่อร่อยล้ำ
.
อุ๊บไก่ 120.- เป็นแกงน้ำขลุกขลิก ไก่เนื้อๆ รสจะคล้ายแกงกะหรึ่ไก่ แต่ไม่ใส่กะทิและกะหรี่ จะเป็นเครื่องแกงคล้ายๆบ้านเรา ไม่ได้เหนือจ๋า
.
ผักกาดจอซี่โครงหมู 120.-  มาเหนือก็อยากกินอะไรที่มัน
เนื้อ..เหนือ ก็เลยสั่งที่ชื่อแปลกๆเหนือๆ ถามพนักงานว่าเป็นยังไง ก็ตอบงงๆทั้งเราทั้งเค้า ก็เลยเอาอันนี้มันน่าจะกินได้ไม่แปลกจนเกินไป
สุดท้ายก็ได้ของแปลกและอร่อยนะ คือมันเหมือนกับคนจะทำแกงจืดซี่โครงหมูแล้วเกิดเปลี่ยนใจอยากกินต้มโคล้ง
คือจะมีกระดูกหมู ผักกาด ผักบุ้ง ต้นหอมกระเทียมเจียว
อารมณ์แกงจืด แล้วใส่พริกแห้ง หัวหอม มะนาว 
อร่อยอ่ะ!! ซดคล่องคอดี
.
สำหรับการบริการโดยรวมถือว่าดี ปริมาณค่อนข้างเยอะราคาไม่แพง อาหารก็ไม่ช้านะ พนักงานก็ยิ้มแย้ม อู้กำเมือง เจ้าๆๆ
.
4.2 แต้มเจ้าาาาาา.....^_^
#MaeHongson Trip 2016
